open-index/open-wikipedia-markdown huggingface dataset:
Michael J. Sofia

**Michael J. Sofia** (* 1958) je americký medicínsky chemik, ktorý sa preslávil vývojom sofosbuviru, antivirotika proti vírusu hepatitídy typu C, ktoré je po ňom aj pomenované. Mal talianskych predkov, ktorí sa presťahovali do USA, jeho otec sa živil v Baltimore ako barber.

## Vzdelanie
Začiatky jeho vzdelania komplikovala nedostatočná angličtina, pretože v domácnosti hovorili jeho rodičia len po taliansky. Kvôli problémom s jazykom bol v štvrtej triede preradený do špeciálnej triedy na dohnanie spolužiakov v angličtine. Už v začiatkoch vzdelávania mal záujem o prírodné vedy, najmä fyziku a matematiku. Po tom, čo k Vianociam dostal malé laboratórium na jednoduché pokusy, prebudil sa uňho silný záujem o chémiu.

Po strednej škole pokračoval na bakalárskom stupni odboru chémie na Cornell University. Následne nastúpil na doktorát na University of Illinois, kde získal titul Ph.D. Ako postdoktorant pracoval na Columbia University v New Yorku.

## Kariéra
Nezostal však v akademickej sfére a ďalej kariéru rozvíjal v priemysle vo firme Squibb, kde sa venoval látkam s potenciálnym účinkom na znižovanie ladín cholesterolu mechanizmom inhibívie skvalénsyntázy a HMG-CoA-reduktázy. Žiadna z pripravených látok sa však nedostala z preklinického štúdia do klinických skúšok.

V roku 2005 prestúpil z veľkej farmaceutickej firmy do malej biotechnologickej firmy Pharmasset, ktorú po úspechu sofosbuviru kúpila firma Gilead za 11 miliard USD a Sofia sa tak stal viceprezidentom pre výskum.

Michael J. Sofia sa po odchode z Gilead v roku 2015 stal zakladateľom firmy Arbutus, ktorá sa snaží zopakovať úspech sofosbuviru na terapiu infekcie HCV tým, že vyvinú antivirutokum proti HBV. Súčasná terapia hepatatídy typu B je možná len na úrovni dlhodobej kontroly infekcie HBV, ale nie je možná úplná eliminácia vírusu z organizmu, ako je to možné po úspechu sofosbuviru u HCV. Z toho dôvodu zostáva vírus HBV v organizme doživotne. Ako najúčinnejšie riešenie sa ukazuje očkovanie proti hepatitíde typu B, ktoré zabráni infekcii a množeniu HBV v organizme.

## Referencie

Kategória:Chemici USA
Kategória:Absolventi Cornell University
Kategória:Osobnosti USA talianskeho pôvodu
Menón (hrnčiar)

**Menón** alebo **Menon** () bol grécky hrnčiar, činný približne v poslednej štvrtine 6. storočia pred Kr.

Hrnčiar Menón pôsobil v Aténach. Známy je vďaka podpisu (*ΜΕΝΟΝ ΕΠΟΙΕΣΕΝ – Menon zhotovil*) na červenofigúrovej amfore z Philadelphie (Philadelphia, University Museum 5399), ktorú ozdobil maliar Psiax. Tento maliar bol v minulosti známy pod menom *Menónov maliar* až do nálezu jeho signatúr (*Psiax egrafsen – Psiax „namaľoval“*) na dvoch červenofigúrových alabastrónoch.  V signatúre hrnčiara Menóna sa uviedlo písmeno omikron, lebo v tom období sa ešte omega v Aténach nepoužívala. Až v roku 403 pred Kr. Atény oficiálne prijali rozvinutejšiu iónsku alfabetu, ktorá sa používa dodnes.
 
## Referencie

Kategória:Hrnčiari starovekého Grécka
Domino Day

**Domino Day** bola televízna relácia v ktorej sa prekonávali rekordy o najvyšší počet zhodených dominových kociek. V rokoch 1998 až 2009 (v roku 2003 sa ročník nekonal) ju organizovala holandská spoločnosť Endemol Netherlands. Produkcia bola organizovaná hlavne na WTC Expo v Leeuwardene v Holandsku. Domino deň sa nekoná od roku 2009 pre finančné ťažkosti.

Začiatkom 20. rokoch 21. storočia sa po dlhšom čase mal opäť konať ďalší ročník *Domino Day*, no pre finančné problémy bol odsunutý na neurčito.

## Opis
Domino Day spája okolo stovky mladých staviteľov z celej Európy, ktorí spolu počas dvoch alebo troch mesiacov stavajú milióny kociek domino s jediným cieľom dosiahnuť každý rok nový svetový rekord v domino efekte.

## Ročníky

## Referencie

## Iné projekty

## Externé odkazy
* Dominodomain
* 

## Zdroj

Kategória:Televízne relácie
Kategória:Domino
Životopisný film

[náhľad|[Albert Dieudonné ako Napoleon v rovnomennom filme od Abela Ganca z roku 1927.]]

**Životopisný film** alebo **biografický film** je jeden z kinematografických žánrov. Snažia sa komplexne vyrozprávať životný príbeh jednotlivca alebo aspoň historicky najdôležitejšie roky jeho života. Zároveň názvy životopisných filmov často obsahujú meno ústrednej postavy. 

Biografický film je tiež jeden z najstarších filmových žánrov. Termín „životopisný film“ vznikol v roku 1951 a prvýkrát bol použitý v americkom obchodnom časopise Variety.

Príkladmi biografických filmov sú napríklad *[[Kleopatra (film)|Kleopatra]]* (1963), *[[Gándhí (film)|Gándhí]]* (1982), *[[Schindlerov zoznam]]* (1993), *[[Ed Wood (film)|Ed Wood]]* (1994), *[[Príbeh Audrey Hepburnovej]]* (2000), *[[Frida (film)|Frida]]* (2002), *[[Joshua Tree, 1951: A Portrait of James Dean]]* (2012), *[[Hitchcock (film)|Hitchcock]]* (2013), *[[Grace – Kňažná z Monaka]]* (2014), *[[Hacksaw Ridge: Zrodenie hrdinu]]* (2016), *[[Bohemian Rhapsody (film)|Bohemian Rhapsody]]* (2018), *[[Eiffel (film z roku 2021)|Eiffel]]* (2021) či *[[Aznavour]]* (2024).

## Referencie

## Iné projekty

## Externé odkazy

* BBC


Kategória:Filmové žánre
Kategória:Biografia
Goldfinger (kniha)

***Goldfinger*** je siedmy román zo série Jamesa Bonda od Iana Fleminga. Napísal ju v januári a februári 1958 a prvýkrát ju publikoval v Spojenom kráľovstve Jonathan Cape 23. marca 1959. Príbeh sa sústreďuje na vyšetrovanie aktivít Aurica Goldfingera v oblasti pašovania zlata, ktorého aktivity sú podozrivé. MI6 vysiela svojho agenta Jamesa Bonda, na to aby to prešetril. Okrem toho, že Bond zistí pozadie pašeráckej operácie, odhalí oveľa väčší prienik, ktorým je Goldfingerov plán ukradnúť zlaté rezervy Spojených štátov z Fort Knox.

Fleming rozvinul postavu Jamesa Bonda v *Goldfingerovi*, predstavil ho ako komplexnejšieho jednotlivca ako v predchádzajúcich románoch. Tejto téme sa odráža skutočnosť, že ide o britského agenta, ktorý rieši americký problém. Rovnako ako vo svojich ďalších príbehoch o Bondovi, Fleming používal mená ľudí, ktorých poznal, v celom svojom príbehu, vrátane rovnomenného darebáka knihy, ktorý bol pomenovaný po architektovi Ernőovi Goldfingerovi. Keď sa Goldfinger dozvedel o použití jeho mena, pohrozil žalobou, kým sa záležitosť vyriešila mimosúdne. Auric Goldfinger je posadnutý zlatom a je – pre Bondovo oko – nemotorným jedincom s nezvyčajnými chúťkami.

Fleming pravdepodobne založil postavu na americkom magnátovi so zlatom Charlesovi W. Engelhardovi Jr. Fleming v knihe tiež použil svoje vlastné skúsenosti; hra golfu s Goldfingerom bolo založené na turnaji v roku 1957 v golfovom klube Berkshire, v ktorom Fleming spolupracoval s Petrom Thomsonom, víťazom The Open Championship.

Kniha *Goldfinger* sa po vydaní dostala na vrchol zoznamu najpredávanejších publikácii; román bol všeobecne dobre prijatý kritikmi a bol priaznivo prirovnaný k dielam spisovateľov trilerov H. C. McNeile a John Buchan. *Goldfinger* bol serializovaný ako denný príbeh a ako aj komiks v *Daily Express* predtým, ako sa stal tretím celovečerným filmom Jamesa Bonda zo série Eon Productions, ktorý vyšiel v roku 1964 a v hlavnej úlohe sa objavil Sean Connery ako Bond. V roku 2010 bol *Goldfinger* adaptovaný pre BBC Radio s Toby Stephensom ako Bondom a Sirom Ianom McKellenom ako Goldfingerom.

## Postavy

## Referencie

## Externé odkazy
* ''Goldfinger'' vo Faded Page
* ''Goldfinger'' v Project Gutenberg Canada

## Zdroj

Kategória:Knihy o Jamesovi Bondovi
Kategória:Diela Iana Fleminga
Kategória:Knihy z 1959
Kategória:Britské romány
Kategória:Sfilmované romány
Kategória:Romány 20. storočia
Sedlo Poľany

**Sedlo Poľany** () je horské sedlo v hlavnom hrebeni Nízkych Tatier. Nachádza sa v strednej časti pohoria, nad Demänovskou Dolinou, južne od Liptovského Mikuláša.

## Polohopis
Leží v centre západnej polovice pohoria, v geomorfologickom podcelku Ďumbierske Tatry a v ich časti Ďumbier. Je súčasťou hlavného nízkotatranského hrebeňa, medzi Chabencom () a Chopkom (). Oddeľuje severozápadne ležiacu Poľanu () a východne situovaný Zadný Dereš (), čoby súčasť hrebeňa nazývaného Liptovská hoľa. Severovýchodné svahy sa zvažujú do Demänovskej doliny, ktorou vodu do rieky Váh odvádza Zadná voda a Demänovka, juhozápadná časť hrebeňa padá do Vajskovskej doliny, ktorou voda odteká Vajskovským potokom do Hrona. Oblasť je súčasťou Národného parku Nízke Tatry a sedlom vedie severná hranica národnej prírodnej rezervácie Skalka. Prechádza ním turistická Cesta hrdinov SNP, na ktorú sa tu pripája chodník z Demänovskej Doliny.

Sedlo svojou polohou zasahuje na katastrálne územie obcí Dolná Lehota a Demänovská Dolina, na hranici okresov Brezno a Liptovský Mikuláš a Banskobystrického a Žilinského kraja.

## Prístup
* po  červenej turistickej značke hlavným hrebeňom (Cesta hrdinov SNP):
** od východu z Chopka () cez Dereše ()
** od západu zo Sedla Ďurkovej cez Chabenec (), Kotliská () a Poľanu () 
* po  žltej značke od severovýchodu z Demänovskej Doliny

## Referencie

## Pozri aj
* Ďumbierske Tatry
* Ďumbier (geomorfologická časť)
* Zoznam sediel v Nízkych Tatrách

## Iné projekty

## Externé odkazy
* Poloha na turistickej mape

Kategória:Sedlá Nízkych Tatier
Gary Ruvkun

**Gary Bruce Ruvkun** (* 26. marec 1952, Berkeley, Kalifornia, USA) je americký molekulárny biológ pôsobiaci na Massachusetts General Hospital a profesor genetiky na Harvard Medical School v Bostone.

Ruvkun objavil mechanizmus, ktorým *lin-4*, prvá mikroRNA (miRNA), ktorú objavil Victor Ambros, reguluje transláciu cieľových mRNA tým, že sa na ne viaže pomocou párovania báz. Ruvkun taktiež objavil druhú miRNA, *let-7*, ktorej sekvencia je zachovávaná u mnohých druhov živočíchov, vrátane ľudí. Tieto objavy miRNA odhalili nový svet regulácie RNA a mechanizmus tejto regulácie. Ruvkun tiež objavil mnoho vlastností IGF signalizácie pri regulácii starnutia a metabolizmu.

V roku 2019 bol zvolený za člena American Philosophical Society. Ruvkun získal spolu s Victorom Ambrosom Nobelovu cenou za fyziológiu a medicínu za rok 2024 za „objav mikroRNA a jej úlohu v post-transkripčnej génovej regulácii“.

## Referencie

## Zdroj

Kategória:Genetici USA
Kategória:Nositelia Nobelovej ceny z USA
Kategória:Nositelia Nobelovej ceny za fyziológiu alebo medicínu
Kategória:Nositelia Wolfovej ceny za medicínu
Kategória:Členovia United States National Academy of Sciences
Kategória:Členovia American Academy of Arts and Sciences
Kategória:Členovia American Philosophical Society
Kategória:Vyučujúci na Harvard University
Kategória:Absolventi Harvard University
Kategória:Absolventi University of California, Berkeley
Kategória:Vedci židovského pôvodu
Kategória:Osobnosti USA židovského pôvodu
Kategória:Osobnosti z Berkeley (Kalifornia)
Victor Ambros

**Victor R. Ambros** (* 1. december 1953, Hanover, New Hampshire, USA) je americký vývojový biológ, ktorý objavil prvú známu mikroRNA (miRNA). Je profesorom na University of Massachusetts Medical School vo Worcesteri v Massachusetts. Spolu s molekulárnym biológom Garym Ruvkunom získal Ambros Nobelovu cenu za fyziológiu alebo medicínu v roku 2024 za „objav mikroRNA a jej úlohu v posttranskripčnej génovej regulácii“.

## Referencie

## Iné projekty

## Zdroj

Kategória:Genetici USA
Kategória:Nositelia Nobelovej ceny z USA
Kategória:Nositelia Nobelovej ceny za fyziológiu alebo medicínu
Kategória:Nositelia Wolfovej ceny za medicínu
Kategória:Členovia American Academy of Arts and Sciences
Kategória:Členovia United States National Academy of Sciences
Kategória:Vyučujúci na Harvard University
Kategória:Absolventi MIT
Kategória:Osobnosti USA poľského pôvodu
Kategória:Osobnosti z New Hampshiru
For Your Eyes Only

**For Your Eyes Only** môže byť:

* anglický názov bondovky z roku 1981, pozri Len pre tvoje oči
* poviedkový román Iana Fleminga zo série Bond kníh, pozri For Your Eyes Only (kniha)
* úvodná skladba k filmu o Bondovi, pozri For Your Eyes Only (singel)
* soundtrack k filmu o Bondovi, pozri For Your Eyes Only (soundtrack)
* herný časopis z 80. rokov, pozri For Your Eyes Only (časopis)
Teta (rozlišovacia stránka)

**Teta** môže byť:

* otcova alebo matkina sestra, pozri teta
* dospelá žena (najmä ako oslovenie od detí), pozri žena
* koprodukčný miniseriál režiséra Juraja Jakubiska, pozri Teta (miniséria)
* značka, pod ktorou vystupujú predajne slovenského podniku Teta drogérie SR, pozri Teta drogérie SR
* postava z českej mytológie, pozri Teta (mytológia)

## Pozri aj
* tetička
For Your Eyes Only (kniha)

***For Your Eyes Only*** (doslovne *Iba pre tvoje oči*) je knižná zbierka poviedok od britského autora Iana Fleminga, v ktorej vystupuje fiktívny agent britskej tajnej služby James Bond. Ide o ôsmu knihu, v ktorej sa táto postava objavuje. Prvýkrát ju vydal Jonathan Cape 11. apríla 1960. Dielo znamenalo zmenu formátu pre Fleminga, ktorý predtým písal príbehy o Jamesovi Bondovi len ako celovečerné romány.

Zbierka obsahuje päť poviedok: From a View to a Kill, For Your Eyes Only, Quantum of Solace, Risico a The Hildebrand Rarity. Štyri z príbehov boli adaptáciami námetov pre televízny seriál, ktorý nebol nikdy sfilmovaný, zatiaľ čo piaty Fleming napísal už skôr, ale nebol publikovaný samostatne. Fleming podnikol niekoľko menších experimentov s formátom, vrátane príbehu napísaného ako pocta W. Somersetovi Maughamovi, autorovi, ktorého veľmi obdivoval.

Prvky z príbehov boli použité v mnohých filmov Eon Productions o Jamesovi Bondovi, vrátane filmu z roku 1981 *[[James Bond: Len pre tvoje oči|Len pre tvoje oči]]*, v ktorom hral Roger Moore Jamesa Bonda. Vo filme boli použité niektoré prvky a postavy z poviedok *For Your Eyes Only* a *Risico*. Poviedka *From a View to a Kill* dala časť názvu (ale žiadne postavy ani dejové prvky) štrnástej bondovke *[[James Bond: Vyhliadka na smrť|Vyhliadka na smrť]]* (1985), zatiaľ čo dejové prvky z románu *The Hildebrand Rarity* boli použité v šestnástej bondovke *[[James Bond: Povolenie zabíjať|Povolenie zabíjať]]* (1989). *Quantum of Solace* bol použitý ako názov pre dvadsiatu a Craigovu druhú bondovku.

## Postavy

## Referencie

## Externé odkazy
* ''For Your Eyes Only'' vo Faded Page
* ''For Your Eyes Only'' v Project Gutenberg Canada

## Zdroj

Kategória:Knihy o Jamesovi Bondovi
Kategória:Diela Iana Fleminga
Kategória:Knihy z 1960
Kategória:Britské romány
Kategória:Sfilmované romány
Kategória:Romány 20. storočia
Chris Columbus

**Chris Columbus** (* 10. september 1958, Spangler, Pensylvánia, USA) je americký režisér, producent a scenárista.

## Životopis
Po skončení školy začal pracovať ako scenárista pre Stevena Spielberga. Prvé scenáre napísal rôznym režisérom pre ich filmy *Reckless* (1984), *Gremlins* (1984), *The Goonies* (1985) či *Sherlock Holmes: Pyramída hrôzy* (1985). Jeho režisérskym debutom bol v roku 1987 film *Nočné dobrodružstvo*. Najväčší úspech ale zožal s filmom *[[Sám doma]]* s Macaulay Culkinom. V roku 1995 založil svoju vlastnú produkčnú spoločnosť 1492 Pictures, meno je inšpirované Columbusovým najslávnejším menovcom Krištofom Kolumbom. Jeho neskoršími úspešnými filmami boli *[[Sám doma 2: Stratený v New Yorku]]* (1992), *Otec v sukni* (1993), *[[Harry Potter a Kameň mudrcov (film)|Harry Potter a Kameň mudrcov]]* (2001), *[[Harry Potter a Tajomná komnata (film)|Harry Potter a Tajomná komnata]]* (2002), *Bohémovia* (2005) či *[[Percy Jackson: Zlodej blesku]]* (2010).

## Filmografia

### Réžia
* 1987: *Nočné dobrodružstvo*
* 1988: *Heartbreak Hotel*
* 1990: *Sám doma*
* 1991: *Sám a sám*
* 1992: *Sám doma 2: Stratený v New Yorku*
* 1993: *Otec v sukni*
* 1995: *Dvaja v tom*
* 1998: *Druhá alebo prvá*
* 1999: *Andrew, člen našej rodiny*
* 2001: *Harry Potter a Kameň mudrcov*
* 2002: *Harry Potter a Tajomná komnata*
* 2005: *Bohémovia*
* 2009: *Milujem ťa, Beth Cooperová*
* 2010: *Percy Jackson: Zlodej blesku*
* 2012: *Applebaum* (TV film)
* 2015: *Pixels*
* 2020: *The Christmas Chronicles 2*
* 2025: *The Thursday Murder Club*

## Referencie

## Iné projekty

## Externé odkazy
* 
* 
* 
* 

## Zdroj

Kategória:Filmoví režiséri USA
Kategória:Filmoví scenáristi USA
Kategória:Filmoví producenti USA
Kategória:Osobnosti z Pensylvánie
Kategória:Osobnosti USA talianskeho pôvodu
Kategória:Režiséri filmov Harry Potter
Príslop (sedlo v Nízkych Tatrách)

**Príslop** () je horské sedlo v Nízkych Tatrách. Nachádza sa v strednej časti pohoria, nad Trangoškou, severozápadne od Brezna.

## Polohopis
Leží v centre západnej polovice pohoria, v geomorfologickom podcelku Ďumbierske Tatry a v ich časti Ďumbier. Je súčasťou rázsochy, ktorá vybieha južným smerom z Dereší () v hlavnom nízkotatranskom hrebeni, na Pálenicu (). Oddeľuje tak mohutný masív Dereší na severe a južne ležiaci Príslop (). Sedlo zároveň prepája východne situovanú Bystrú a západne ležiacu Vajskovskú dolinu, ktorými vodu z oblasti do rieky Hron odvádza Bystrianka a Vajskovský potok. Lokalita je súčasťou Národného parku Nízke Tatry a v sedle sa križujú značené turistické chodníky.

Sedlo leží v Banskobystrickom kraji, v okrese Brezno a zasahuje na katastrálne územie obcí Dolná a Horná Lehota.

## Prístup
* po  modrej turistickej značke:
** od východu od Chaty generála Milana Rastislava Štefánika cez Kosodrevinu
** od západu z Krížskeho sedla cez rázc. Drevenice pod Derešmi
* po  žltej značke:
** od severu z rázc. Dereše v hlavnom hrebeni
** od juhu z lokality Stupka cez Pálenicu ()

## Referencie

## Pozri aj
* Ďumbierske Tatry
* Ďumbier (geomorfologická časť)
* Zoznam sediel v Nízkych Tatrách

## Externé odkazy
* Poloha na turistickej mape

Kategória:Sedlá Nízkych Tatier
Schultüte

**Schultüte** alebo **Zuckertüte** (v poľskom Sliezsku **Tyta**) je darček, ktorý dostávajú deti v Nemecku, Rakúsku, nemeckojazyčných a prihraničných oblastiach Švajčiarska, Belgicka, Poľska a Česka na začiatku prvého ročníka základnej školy. Má tvar kornútku a je plnený sladkosťami.

## Dejiny

Zvyk odovzdávať tento druh darčeka žiakom prvého stupňa vznikol na začiatku 19. storočia v Nemecku, presnejšie v Sasku a Durínsku. Najstaršia zmienka pochádza z autobiografie pastorovho syna Karla Gottlieba Bretschneidera, ktorý začal chodiť do školy v Gersdorfe neďaleko Hohenstein-Ernstthal v Sasku v roku 1781 alebo 1782; napísal, že od učiteľky dostal „vrecko s cukrom“. Ďalší doklad pochádza z Jeny v súvislosti s mestským kantorom Georgom Michaelom Kemleinom (1817).

## Galéria

File:Moritz Heger – Neues Zuckerdütenbuch 1859.jpg | Malá Berta opatrne schádza po schodoch a snaží sa nestratiť vrecko so Zuckertüte. Z knihy *Neues Zuckerdütenbuch* (1859)
File:Wilhelm Walther, Helm.S, Manner, 1-145-146-8255.tif | Prvý školský deň, ca 1935
File:Bundesarchiv Bild 194-0557-15A, Erster Schultag.jpg | Prvý školský deň, 1953
File:Schultuete.jpg | Prvý školský deň, ca 1970


## Referencie

## Iné projekty

Kategória:Základné školy
Kategória:Kultúra v Nemecku
Kategória:Školy v Nemecku
Kategória:Kultúra v Rakúsku
Kategória:Školy v Rakúsku
Kategória:Sladkosti
Geoffrey Hinton

**Geoffrey Everest Hinton** (* 6. december 1947, Londýn, Spojené kráľovstvo) je britsko-kanadský počítačový vedec a kognitívny psychológ, známy najmä vďaka jeho práci na umelých neurónových sieťach, na základe čoho ho občas prezývajú „Godfather of AI“ (v preklade „krstný otec umelej inteligencie“). V roku 2024 dostal spolu s Johnom Hopfieldom Nobelovu cenu za fyziku za „zásadné objavy v strojovom učení“.

V roku 2013 až 2023 pracoval v spoločnosti Google (Google Brain) a na University of Toronto. V máji 2023 oznámil odchod z Googlu a ako príčinu uviedol obavu z rizika, ktoré sa spája s umelou inteligenciou (AI).

## Referencie

## Iné projekty

## Zdroj

Kategória:Osobnosti z Londýna
Kategória:Kanadskí informatici
Kategória:Britskí informatici
Kategória:Výskumníci v oblasti umelej inteligencie
Kategória:Nositelia Nobelovej ceny za fyziku
Kategória:Kanadskí nositelia Nobelovej ceny
Kategória:Britskí nositelia Nobelovej ceny
Kategória:Držitelia Turingovej ceny
Kategória:Companions Radu Kanady
Kategória:Členovia Kráľovskej spoločnosti
Kategória:Členovia American Academy of Arts and Sciences
Kategória:Členovia United States National Academy of Sciences
Kategória:Členovia Kanadskej kráľovskej spoločnosti
Kategória:Vyučujúci na University of Toronto
Kategória:Vyučujúci na Carnegie Mellon University
Kategória:Absolventi University of Edinburgh
Chutor

náhľad|Konstantin Kryzhitsky. ''Chutor'', 1884
**Chutor** (, ) označuje osamotenú usadlosť, vidiecke stavisko, dvor v niektorých krajinách východnej Európy.

Chutory sa vyskytovali v oblastiach osídlenými kozákmi, ktoré spadajú do územia dnešnej Ukrajiny, Kubáň a dolného povodia rieky Don, zatiaľ čo v regióne Kubáň a Don sa slovo *chutor* používalo aj na označenie nových osád (bez ohľadu na počet usadlostí v ňom). V niektorých kozáckych komunitách sa tieto typy osád označovali ako *posyolok* (rus. посёлок) alebo *selyšče* (ukr. селище). V Rusku sa používal aj výraz „выселки“ (*vyselki*, doslovne „tí, čo sa odsťahovali“). Chutor naďalej zostáva oficiálnym označením mnohých ruských dedín vo vyššie spomenutých regiónoch.
náhľad|Počet chutorov podľa regiónov v Rusku
Počas stolypinských reforiem v Ruskom impériu Peter Stolypin si predstavoval, že bohatí roľníci „sprivatizujú“ svoj podiel na spoločných pozemkoch (*[[Občina (Rusko)|obščina]]* () alebo *tovarystvo* (ukr.: товариство)), upúšťajúc od „obščiny“, ale usádzajúc sa v chutoroch na vlastnej pôde. Menej radikálnym konceptom bol takzvaný *otrub* (отруб) alebo *vidrub*: časť bývalej *obščinskej* pôdy, ktorej majiteľ *obščinu* opustil, no naďalej žil v dedine a na svoj pozemok dochádzal. Do roku 1910 sa podiel chutorov a otrubov medzi všetkými vidieckymi domácnosťami v európskej časti Ruska odhadoval na 10,5 %. Tie boli počas kolektivizácie v ZSSR prakticky odstránené.

## Jazykový pôvod
Pôvod slova nie je celkom jasný. Predpokladá sa však prevzatie z maďarčiny zo slova *határ*, čo po slovensky znamená „hranica“. V srbochorvátčine napríklad existuje slovo *khȁtȃr*, ktoré znamená „zem patriaca obci“. V slovenčine jestvuje slovo *chotár*, ktoré má rovnaký význam, t.j. územie patriace obci.

Podľa Maxa Vasmera sa slovo dostalo do východoslovanských jazykov zo starej hornej nemčiny.

## V literatúre
Prvé veľké dielo Nikolaja Gogoľa sa volá *Večera na chutore bliz Dikanki* ()

Kategória:Rurálna geografia
Thunderball (kniha)

***Thunderball*** je deviatou knihou zo série Jamesa Bonda od Iana Fleminga a ôsmym celovečerným Bondovým románom. Prvýkrát ho publikoval vo Veľkej Británii Jonathan Cape 27. marca 1961, kde sa počiatočný náklad 50 938 kópií rýchlo vypredal. Prvá verzia scenára Bondovho *Thunderballu* sa zrodila zo spolupráce piatich ľudí: Iana Fleminga, Kevina McCloryho, Jacka Whittinghama, Ivara Brycea a Ernesta Cunea, hoci kontroverzný spoločný kredit Fleminga, McCloryho a Whittinghama bol výsledkom rozhodnutia súdnej siene.

Príbeh sa sústreďuje na krádež dvojice jadrových zbraní zločineckým syndikátom SPECTRE a následný pokus o vydieranie západných mocností o ich návrat. James Bond agent 007, pracovník tajnej služby, cestuje na Bahamy pracovať so svojím priateľom Felixom Leiterom, vyslaným zo CIA na vyšetrovanie. *Thunderball* tiež predstavuje lídra skupiny SPECTRE Ernsta Stavra Blofelda v prvom z troch objavení v Bond románoch, pričom ďalšie výskyty sú *[[On Her Majesty’s Secret Service (kniha)|On Her Majesty’s Secret Service]]* (1963) a *[[You Only Live Twice (kniha)|You Only Live Twice]]* (1964).

*Thunderball* bol adaptovaný štyrikrát, raz vo formáte komiksu pre noviny *Daily Express*, dvakrát pre film a raz pre rádio. Pre *Daily* *Express* bola verzia skrátená na príkaz jeho majiteľa, Lorda Beaverbrooka, po tom, čo Ian Fleming podpísal dohodu s *The Sunday Times* o zverejnení poviedky. Na obrazovke bol *Thunderball* uvedený v roku 1965 ako štvrtý film zo série Eon Productions so Seanom Connerym ako Jamesom Bondom. Druhá adaptácia, *[[Nikdy nehovor nikdy (film z roku 1983)|Nikdy nehovor nikdy]]*, vyšla ako nezávislá produkcia v roku 1983 tiež s Connerym v hlavnej úlohe ako Bond a produkoval ju sám Kevin McClory. BBC Radio 4 odvysielalo adaptáciu v decembri 2016 v réžii Martina Jarvisa. Hrali v ňom Toby Stephens ako Bond a Tom Conti ako Largo.

## Postavy

## Referencie

## Externé odkazy
* ''Thunderball'' vo Faded Page
* ''Thunderball'' v Project Gutenberg Canada

## Zdroj

Kategória:Knihy o Jamesovi Bondovi
Kategória:Diela Iana Fleminga
Kategória:Knihy z 1961
Kategória:Britské romány
Kategória:Sfilmované romány
Kategória:Romány 20. storočia
John Hopfield

**John Joseph Hopfield** (* 15. júl 1933, Chicago, Illinois, USA) je americký fyzik, biofyzik, neurovedec a emeritný profesor na Princeton University známy hlavne vďaka jeho prácam s asociatívnymi neurónovými sieťami. Je známy vďaka vývoju Hopfieldovej siete. Hopfield taktiež obdržal rôzne fyzikálne ocenenia za jeho prácu v multidisciplinárnych vedách, medzi ktoré patria fyzika kondenzovaného stavu, štatistická fyzika a biofyzika.

Spolu s Geoffreym Hintonom získal Nobelovu cenu za fyziku v roku 2024 za „zásadné objavy v strojovom učení“.

## Referencie

## Iné projekty

## Zdroj

Kategória:Osobnosti zo Chicaga
Kategória:Fyzici USA
Kategória:Neurovedci USA
Kategória:Biofyzici
Kategória:Molekulárni biológovia
Kategória:Výskumníci v oblasti umelej inteligencie
Kategória:Nositelia Nobelovej ceny za fyziku
Kategória:Nositelia Nobelovej ceny z USA
Kategória:Členovia American Academy of Arts and Sciences
Kategória:Členovia American Philosophical Society
Kategória:Členovia United States National Academy of Sciences
Kategória:Vyučujúci na Princeton University
Kategória:Vyučujúci na California Institute of Technology
Kategória:Absolventi Swarthmore College
Kategória:Absolventi Cornell University
Encyklopedie českých právních dějin

náhľad|''Encyklopedie českých právních dějin'', sv. 1. AČ
***Encyklopedie českých právních dějin*** je česko-jazyčná špecializovaná encyklopédia zameraná na dejiny českého práva a štátu. Okrem látky spojenej s právom dnešnej Českej republiky poskytuje množstvo informácií k česko-slovenským právnym dejinám, no aj k predrepublikovému obdobiu, teda aj k rakúskemu právu či českému stredovekému právu. Obsahuje tiež heslá s presahom do kánonického a rímskeho práva, pokiaľ sa dotýkajú českého právneho prostredia. 

Encyklopédia vznikala v rámci činnosti The European Society for History of Law (slov. Európska spoločnosť pre právne dejiny), ktorá bola založená v roku 2009 v Brne a v spolupráci s viacerými českými a slovenskými vedeckými pracoviskami, archívmi a múzeami. 

Samotná encyklopédia začala vznikať od roku 2013 a prvý zväzok bol vydaný v roku 2015. Encyklopédia vychádzala vo vydavateľstvách Aleš Čeněk a KEY Publishing. 

Encyklopédia má 26 zväzkov, pričom vychádza v tlačenej a platenej elektronickej verzii. Hlavnými redaktormi encyklopédie boli Karel Schelle a Jaromír Tauchen, docenti z Katedry dejín štátu a práva na Právnickej fakulte Masarykovej univerzity v Brne. Na redakcii biografických zväzkov sa podieľali aj David Kolumber a Ondřej Horák.

Prvý zväzok získal v roku 2017 čestné uznanie českej Jednoty tlmočníkov a prekladateľov v rámci súťaže *Slovník roka 2016*.

## Referencie

## Iné projekty

Kategória:České encyklopédie
Marie-Joseph Chénier

**Marie-Joseph Chénier** (* 11. február 1764, Konštantínopol† 10. január 1811, Paríž) bol francúzsky básnik, dramatik a politik gréckeho pôvodu.

Narodil sa v Konštantínopole, ale vyrastal v Carcassonne. Jeho otcom bol Louis de Chénier a matkou Elisabeth Santi Lomaca. Bol mladším bratom básnika André Chéniera. Vzdelanie získal v Paríži na Collège de Navarre. Do armády vstúpil v sedemnástich rokoch a o dva roky neskôr ju opustil. Bol tiež členom Francúzskej akadémie. Počas Francúzskej revolúcie (17891799) sa pokúsil vytvoriť tragédiu dotýkajúcu sa aktuálnych spoločenských a politických problémov.

Je autorom slov piesne *Le Chant du départ*.

## Referencie

## Iné projekty

## Externé odkazy
* Marie-Joseph Chénier v Encyclopædia Britannica

Kategória:Francúzski básnici
Kategória:Francúzski dramatici
Kategória:Francúzski politici
Kategória:Členovia Francúzskej akadémie
Kategória:Absolventi Parížskej univerzity
Kategória:Francúzske osobnosti gréckeho pôvodu
Kategória:Osobnosti pochované na Père-Lachaise
Kategória:Osobnosti z Konštantínopola
Groove

[350px|náhled|Typický groove na [bicie súprava|bicie: „Basový bubon hrá na 1. a 3. dobu, snare (vírivý bubon) hrá na 2. a 4. dobu. Všetko je doplnené pravidelnými osminovými notami hranými na hi-hat činelu“. ]]

**Groove** je hudobný základ, ktorý hrá rytmická zložka hudobnej skupiny: bicie, basová linka (basová gitara, kontrabas...), prípadne rytmická gitara, či klávesy. Groove je typický pre populárnu hudbu, ale aj pre alternatívnu hudbu a nevyhnutný v hudobných žánroch ako sú džez, swing, bebop, funk, rock alebo soul. Označenie „mať groove” alebo „mať drajv” sa tiež používa v zmysle „mať švih”, „mať svieži rytmus”, „mať odpich”. Groove je hudobná zložka, ktorá niektorých poslucháčov podnecuje k tancu, či podupkávaniu do rytmu.

## Referencie

## Iné projekty

## Externé odkazy
* Ivan Poledňák: *Úvod do problematiky hudby jazzového okruhu*, Olomouc 2000

## Zdroj
* 

Kategória:Hudobná terminológia
Sedlo Sinej

**Sedlo Sinej** () je horské sedlo v Nízkych Tatrách. Nachádza sa v strednej časti pohoria, nad Demänovskou Dolinou, južne od Liptovského Mikuláša.

## Polohopis
Leží v centre západnej polovice pohoria, v geomorfologickom podcelku Ďumbierske Tatry a vedie ním hranica ich častí Ďumbier a Demänovské vrchy. Je súčasťou mohutnej rázsochy, ktorá vybieha z Poľany () v hlavnom nízkotatranskom hrebeni severným smerom na Bôr () a Sinú (). Oddeľuje severne situované Repiská () a južne ležiace Havrany () a prepája údolie Mošnica na západe a Demänovskú dolinu na východe. Dolinami odteká voda z lokality potokom Mošnica a Palúdžanka, resp. prítokmi Demänovky do rieky Váh. Lokalita je súčasťou Národného parku Nízke Tatry a v sedle sa križujú značené turistické chodníky.

Sedlo leží v Žilinskom kraji, v okrese Liptovský Mikuláš a zasahuje na katastrálne územie obcí Demänovská Dolina a Lazisko.

## Prístup
* po  žltej turistickej značke:
** od východu od Demänovskej jaskyne slobody 
** od juhu z Poľany () v hlavnom hrebeni cez Bôr ()
** od severu zo Sinej

## Referencie

## Pozri aj
* Ďumbierske Tatry
* Ďumbier (geomorfologická časť)
* Demänovské vrchy
* Zoznam sediel v Nízkych Tatrách

## Externé odkazy
* Poloha na turistickej mape

Kategória:Sedlá Nízkych Tatier
Široká dolina

**Široká dolina** môže byť:

* dolina vo Vysokých Tatrách, pozri Široká dolina (Vysoké Tatry)
* dolina v Nízkych Tatrách, pozri Široká dolina (Nízke Tatry)
Ana Lucía Domínguez

**Ana Lucía Domínguez Tobón** (* 2. december 1983, Bogota, Kolumbia) je kolumbijská herečka a modelka. Preslávila sa najmä vďaka stvárneniu dvojúlohy Libie Reyesovej a Ruth Uribeovej v telenovele *[[Skrytá vášeň (kolumbijská telenovela)|Skrytá vášeň]]*.

## Filmografia
### Televízia

### Relácie

### Film

### Divadlo

## Referencie

## Externé odkazy
* 
* 
* Ana Lucía Domínguez na Facebooku
* Ana Lucía Domínguez na Instagrame

Kategória:Kolumbijské televízne herečky
Kategória:Kolumbijské filmové herečky
Kategória:Kolumbijské divadelné herečky
Kategória:Osobnosti z Bogoty
The Spy Who Loved Me

**The Spy Who Loved Me** môže byť:

* anglický názov pre bondovku z roku 1977, pozri *[[James Bond: Špión, ktorý ma miloval]]*
* román Iana Fleminga zo série Bond kníh, pozri ''The Spy Who Loved Me'' (kniha)
* soundtrack k filmu o Bondovi, pozri ''The Spy Who Loved Me'' (soundtrack)
* novelizácia filmu od Christophera Wooda, pozri *[[James Bond, The Spy Who Loved Me]]*
* počítačová hra založená na filme, pozri The Spy Who Loved Me (videohra)
Ústřední půjčovna filmů

**Ústřední půjčovna filmů** (doslovne Ústredná požičovňa filmov) (ÚPF) bola štátna filmová distribučná spoločnosť v Česko-slovensku, so sídlom v Prahe. Spoločnosť existovala v rokoch 19571991. Popri ÚPF fungovala na Slovensku neskôr vzniknutá Slovenská požičovňa filmov a export a import filmov za hranice obstarával Československý filmexport.

Firma v spolupráci s výberovou komisiou a prostredníctvom Československého filmexportu nakupovala zahraničné filmy a ich české verzie nechávala vyrábať v oddelení dabingu Filmového štúdia Barrandov.

V roku 1991 Ústřední půjčovna filmů zanikla a po privatizácii vznikla spoločnosť Lucernafilm Video. V roku 1994 vstúpil Bonton do Lucernafilmu, čím vznikol Bontonfilm.

## Riaditelia
* Vlastimil Mašek
* František Vomela
* Tugan Veselý
* Jan Jíra

## Referencie

## Externé odkazy
* Ústřední půjčovna filmů na DabDB

## Zdroj

Kategória:Podniky založené v 1957
Kategória:Podniky zaniknuté v 1991
Kategória:Kinematografia v Česku
PSC

**PSC** môže byť skratka pre:

* primárna sklerotizujúca cholangitída
* Pointe-Saint-Charles (štvrť v mestskej časti Le Sud-Ouest v meste Montreal) 
* Paris-Studios-Cinéma
Lucernafilm Video

**Lucernafilm Video** bola distribučná filmová spoločnosť, ktorá vznikla po privatizácii Ústřední půjčovna filmů začiatkom 90. rokov 20. storočia.

Lucernafilm Video bola prvá spoločnosť v Česku, ktorá začala vydávať filmy na VHS po tzv. nežnej revolúcii. Spoločnosť po bývalej Ústrednej požičovni filmov väčšinu dabingov predabovala svojimi dabingmi. Lucernafilm Video nadabovala však aj filmy, ktoré tu pred rokom 1989 uvedené neboli. Táto spoločnosť nevydávala len filmy zo zahraničia, ale aj z tuzemska. Okrem klasických dabingov vytvárali aj prekrývacie dabingy, tzv. prekrývačku, kde je počuť okrem českého (dabovaného) zvuku aj originálny zvuk. Dabingy vyrobené Lucernafilm Video boli často vytvárané s menším počtom dabérov.

V roku 1994 do spoločnosti vstúpila majetkovo firma Bonton. Rok potom v nej získala 100 % vlastníckych práv a po jej ovládnutí ju premenovala na Bontonfilm.

## Referencie

## Externé odkazy
* Lucernafilm na DabDB

## Zdroj

Kategória:Podniky založené v 1990
Kategória:Podniky zaniknuté v 1995
Kategória:Kinematografia v Česku
Turistická značkovaná trasa číslo 8588

**Turistická značkovaná trasa číslo 8588** je krátka žltá trasa v Bielych Karpatoch. Začína pri chate Vršatec a končí v obci Červený Kameň. Dĺžka trasy je 4 km. Turistická trasa je v správe Klubu slovenských turistov.

## Priebeh trasy

## Referencie

## Pozri aj
* Zoznam turistických značkovaných trás v Bielych Karpatoch

## Externé odkazy
* Trasa na turistickej mape

8588
8588
John M. Jumper

**John Michael Jumper** (* 1985, Little Rock, Arkansas, USA) je americký chemik a počítačový vedec. Aktuálne (2024) pôsobí ako riaditeľ DeepMind Technologies. Jumper a jeho kolegovia vytvorili AlphaFold, model, ktorý využíva umelú inteligenciu na predikciu štruktúry bielkovín s vysokou presnosťou na základe aminokyselinovej sekvencie. V roku 2021 Jumper uviedol, že jeho tím plánuje vydať 100 miliónov štruktúr; štruktúry sú od 31. augusta 2022 dostupné v databáze PDB.

Vedecký časopis *[[Nature]]* zaradil Jumpera na zoznam desiatich ľudí vo vede, „na ktorých záleží“, v ich ročne vydávanom zozname ''Nature''<nowiki/>'s 10 v roku 2021. Jumper spolu s Demisom Hassabisom obdržal polovicu Nobelovej ceny za chémiu v roku 2024 za predikciu štruktúry bielkovín. Druhá polovica Nobelovej ceny bola udelená Davidovi Bakerovi.

## Referencie

## Iné projekty

## Zdroj

Kategória:Výskumníci v oblasti umelej inteligencie
Kategória:Nositelia Nobelovej ceny za chémiu
Kategória:Osobnosti z Little Rocku
Demis Hassabis

Sir **Demis Hassabis** (* 27. júl 1976, Londýn, Spojené kráľovstvo) je britský počítačový vedec a výskumník umelej inteligencie (AI). Je CEO a spoluzakladateľ spoločností DeepMind a Isomorphic Labs a pôsobí ako poradca pre britskú vládu v oblasti umelej inteligencie.

Hassabis je člen Kráľovskej spoločnosti a získal mnoho prestížnych ocenení za jeho prácu na AlphaFolde vrátane Breakthrough Prize, Canada Gairdner International Award a Lasker Award. V roku 2017 dostal rad britského impéria a taktiež bol zaradený na zoznam najvplyvnejších ľudí Time 100. V roku 2024 dostal titul Sir za jeho prácu v oblasti AI.

Hassabis spolu s Johnom M. Jumperom obdržal polovicu Nobelovej ceny za chémiu v roku 2024 za predikciu štruktúry bielkovín. Druhá polovica Nobelovej ceny bola udelená Davidovi Bakerovi.

## Referencie

## Iné projekty

## Zdroj

Kategória:Výskumníci v oblasti umelej inteligencie
Kategória:Členovia Kráľovskej spoločnosti
Kategória:Nositelia Nobelovej ceny za chémiu
Kategória:Osobnosti z Londýna
The Bottom

**The Bottom** je hlavné mesto ostrova Saba, ktorý patrí ku Karibskému Holandsku. Nachádza sa v juhozápadnej časti ostrova v nadmorskej výške 220 metrov. Je to prvá zastávka na ceste z prístavu Fort Bay do vnútrozemia ostrova. Žije tu približne 462 obyvateľov, čo predstavuje zhruba tretinu populácie celého ostrova. Je tiež administratívnym centrom Saby.

## História
Osada bola založená v roku 1632 obyvateľmi Zeelandu. Podľa polohy na plochom dne sopečného krátera dostala názov *De Botte* („misa“). Neskôr prevládli anglicky hovoriaci osadníci (Íri, Škóti a otroci z Afriky) a názov bol zmenený na The Bottom. Sídlo býva tiež neoficiálne nazývané *Leverock's Town* podľa bývalého guvernéra Mosesa Leverocka.

## Infraštruktúra
V The Bottom sídli správa ostrova a miestny guvernér (*gezaghebber*). Nachádzajú sa tu tri kostoly – anglikánsky, rímskokatolícky a metodistický. The Bottom má tiež knižnicu, kino, nemocnicu, obchodný dom, hotel, múzeum a park pomenovaný po kráľovnej Wilhelmine. Mestom prechádza cesta *The Road*, ktorá bola v hornatom vnútrozemí Saby postavená až v päťdesiatych rokoch dvadsiateho storočia. V roku 1992 tu Američania založili súkromnú vysokú lekársku školu Saba University School of Medicine. Významným zamestnávateľom je aj miestna sieťotlačová dielňa. K turistickým zaujímavostiam patrí schodisko zvané *The Ladder*, ktorého 800 schodov spája mesto s morským pobrežím. V júli sa koná letný festival so sprievodmi a koncerty a v decembri sa oslavuje lokálny sviatok *Saba Day*.

## Galéria

Súbor:Collectie Nationaal Museum van Wereldculturen TM-60060975 Gezicht over The Bottom Bottom fotograaf niet bekend.jpg|Obrázok The Bottom okolo roku 1911
Súbor:Saba University School of Medicine (6550000009).jpg|budovy Saba University School of Medicine
Súbor:The Bottom Central Park with Fire Department (6549994025).jpg|Saba Central Park s hasičskou zbrojnicou
Súbor:The mayor of Saba.jpg|Vládny dom
Súbor:Sacred Heart Church, 1935 Vertical (6549989089).jpg|Katolícky kostol Najsvätejšieho Srdca
Súbor:The Bottom, Saba's Capital (6549984361).jpg|tabuľa mesta


## Referencie

## Iné projekty

## Zdroj

Kategória:Karibské Holandsko
Dizajn bielkovín

[náhľad|Bielkovina [Top7 bola jedna z prvých dizajnovaných bielkovín, ktorých tvar nebol nikdy pozorovaný v prírode]]
**Dizajn bielkovín** alebo **dizajn proteínov** je racionálny dizajn nových molekúl  bielkovín za účelom dizajnu novej aktivity, správania alebo použitia a za účelom rozšírenia základného pochopenia funkcie bielkovín. Bielkoviny možno dizajnovať „od nuly“ (*de novo* dizajn) alebo upravovaním bielkovín so známou štruktúrou a sekvenciou (*redizajn bielkovín*). Racionálny dizajn bielkovín sa zaoberá predikciou sekvencií, ktoré sa budú skladať do požadovaného tvaru. Tieto sekvencie potom možno experimentálne overiť pomocou rôznych metód, medzi ktoré patria syntéza peptidov, miestne-cielená mutagenéza alebo syntéza umelých génov.

Racionálny dizajn bielkovín začal okolo polovice 70. rokov 20. storočia. V posledných rokoch sa však objavilo mnoho príkladov úspešného racionálneho dizajnu bielkovín rozpustných vo vode a dokonca i transmembránových peptidov a bielkovín, čiastočne vďaka lepšiemu pochopeniu príspevku rôznych faktorov k stabilite bielkovinovej štruktúry a zároveň vďaka vývoju lepších počítačových metód.

**De novo design** je výpočtová metóda vhodná pre objavovanie nových chemických štruktúr, pri ktorej sa molekuly generujú od úplného základu na základe informácií o štruktúre biologického cieľa alebo známych ligandoch. Cieľom je navrhnúť látky s požadovanou biologickou aktivitou a farmakologickými vlastnosťami. Princíp metódy  je založený na generovaní a hodnotení molekúl. Pri generovaní týchto molekúl nie je metóda obmedzená na zdroje z databáz, má k dispozícii nespočetné množstvo kombinácií. Kandidátne štruktúry sa vytvárajú kombinovaním alebo úpravou chemických fragmentov a hodnotia sa pomocou viacerých kritérií, ktoré môžu zahŕňať predikciu väzbovej afinity, farmakokinetické vlastnosti a syntetizovateľnosť. Keďže návrh liečiv zahŕňa optimalizáciu viacerých vlastností súčasne, používajú sa postupy umožňujúce hľadať kompromisné riešenia medzi jednotlivými požiadavkami.

## Referencie

## Zdroj

Kategória:Štruktúra proteínov
Kategória:Proteínové inžinierstvo
The Spy Who Loved Me (kniha)

***The Spy Who Loved Me*** (doslovne *Špión, ktorý ma miloval*) je deviaty román a desiata kniha zo série o Jamesovi Bondovi od Iana Fleminga, ktorú prvýkrát vydal Jonathan Cape 16. apríla 1962. Je to najkratší a najviac sexuálne explicitný z Flemingových románov, ako aj jediný bondovský román rozprávaný v prvej osobe. Jeho rozprávačkou je mladá Kanaďanka Viv Michel. Samotný Bond sa objaví až v dvoch tretinách knihy a prichádza presne v ten správny moment, aby zachránil Viv pred znásilnením a vraždou dvoch zločincov. Fleming napísal prológ k románu, v ktorom sa postava Viv stala spoluautorom.

Príbeh využíva opakujúci sa motív Svätého Juraja a obsahuje témy moci a morálnej nejednoznačnosti medzi tými, ktorí konajú s dobrými a zlými úmyslami. Ako rozprávačka, ktorá rozpráva svoj vlastný príbeh a vyjadruje svoje emócie a motívy, bola Viv opísaná ako najlepšie realizovaná a najobľúbenejšia ženská postava v sérii Bond kníh. Recenzenti a kritici boli prevažne negatívni, niektorí vyjadrili túžbu po návrate k štruktúre a forme predchádzajúcich bondoviek. V liste svojmu redaktorovi po uverejnení recenzií Fleming uviedol, že „experiment sa zjavne veľmi pokazil“.

Po negatívnych reakciách kritikov sa Fleming pokúsil potlačiť prvky románu: zablokoval brožované vydanie v Spojenom kráľovstve a keď predal filmové práva Harrymu Saltzmanovi a Albertovi R. Broccolimu, bolo im povolené, že môžu používať názov, ale nič z deja knihy. Vo filme *[[James Bond: Špión, ktorý ma miloval|Špión, ktorý ma miloval]]* z roku 1977, desiatom zo série Eon Productions, je z knihy prevzatý iba názov a postava jedného z darebákov, Čeľuste. Film bol tretím, v ktorom si zahral Roger Moore ako Bond. Silne upravená verzia *Špióna, ktorý ma miloval* sa objavila v novinách *The Daily Express* v dennom formáte komiksov medzi rokmi 1967 a 1968. Po Flemingovej smrti vyšlo britské brožované vydanie románu.

## Postavy

## Referencie

## Externé odkazy
* ''The Spy Who Loved Me'' vo Faded Page
* ''The Spy Who Loved Me'' v Project Gutenberg Canada

## Zdroj

Kategória:Knihy o Jamesovi Bondovi
Kategória:Diela Iana Fleminga
Kategória:Knihy z 1962
Kategória:Britské romány
Kategória:Sfilmované romány
Kategória:Romány 20. storočia
Berta Savojská

**Berta Savojská** (* 21. september 1051, Turínska marka† 27. december 1087, Mainz), tiež zvaná **Berta Turínska**, bola ako prvá manželka cisára Henricha IV. od roku 1066 nemeckou kráľovnou a od roku 1084 do roku 1087 cisárovnou Svätej ríše rímskej.

## Život
Berta bola dcérou Otta I. Savojského a jeho manželky Adely. S Henrichom bola zasnúbená už v detskom veku, 25. decembra 1055 v Zürichu, ešte za života jeho otca Henricha III. Svadba sa odohrala 13. júla 1066 v Trebure. Podľa saského kronikára Bruna bola Berta pôvabná ušľachtilá žena, ale Henrich k nej neprechovával žiadne city, pretože svadba neprebehla z jeho slobodnej vôle. Vedľa svojej manželky vraj mal dve alebo tri konkubíny a aj tak si nechal do svojej spálne vodiť ďalšie dievčatá a ženy. Svoju manželku vraj nevídal viac, než bolo nevyhnutné.

V roku 1069 Henrich zahájil procedúru rozvodu. Dôvod, ktorý uviedol, bol na tú dobu nezvyčajne úprimný.

Pápež Alexander II. rozvod zamietol a Henrich sa potom očividne podriadil svojmu osudu. Jeho prvá dcéra sa narodila rok po jeho pokuse o rozvod. Berta tiež manžela sprevádzala na jeho nebezpečnej ceste do Canossy a vzala so sebou aj trojročného syna Konráda. Spoločne s manželom bola medzi 25. a 28. januárom 1077 v ľadovej vode pred hradnými múrmi, keď sa tak Henrich snažil dosiahnuť riešenie svojho sporu s pápežom. Po Henrichovom boku tiež bola 31. marca 1084 korunovaná cisárovnou. Zomrela 27. decembra 1087 v Mainzi.

## Potomkovia
* Adela (10701079)
* Henrich (10711071)
* Agneša z Waiblingenu (1072/731143)
* Konrád Franský (10741101), rímskonemecký a taliansky kráľ
* Henrich V. Sálsky (10861125), rímskonemecký kráľ a cisár

## Rodokmeň

## Iné projekty

## Zdroj

Kategória:Sálska dynastia
Kategória:Savojskí
Iľanovské sedlo

**Iľanovské sedlo** () je horské sedlo v Nízkych Tatrách. Nachádza sa v strednej časti pohoria, nad Demänovskou dolinou, južne od Liptovského Mikuláša.

## Polohopis
Leží v centre západnej polovice pohoria, v geomorfologickom podcelku Ďumbierske Tatry a v ich časti Demänovské vrchy. Nachádza sa v bočnom ramene mohutnej rázsochy, ktorá vybieha z Krúpovej hole () v hlavnom nízkotatranskom hrebeni severným smerom a v masíve Krakovej hole () sa odpája severozápadným smerom na Demänovskú horu (). Oddeľuje vrchy Magura () na severozápade a Pusté () na juhovýchode a prepája západne situovanú dolinku Vyvieranie, čoby vetvu Demänovskej doliny a východne ležiacu Iľanovskú dolinu. Oblasť patrí do povodia Váhu, kde voda odteká potokom Iľanovianka a Demänovka. Lokalita je súčasťou Národného parku Nízke Tatry a sedlom vedie východná hranica národnej prírodnej rezervácie Demänovská dolina. V sedle sa križujú značené turistické chodníky.

Sedlo leží v Žilinskom kraji, v okrese Liptovský Mikuláš a zasahuje na katastrálne územie obce Demänovská Dolina a Iľanovo, ktoré je mestskou časťou Liptovského Mikuláša.

## Prístup
* po  žltej turistickej značke:
** od juhovýchodu zo sedla Machnaté 
** od severozápadu z ATC Bystrina cez Demänovskú horu ()
* po  zeleno značenej trase:
** od západu z rázc. Vyvieranie v Demänovskej doline
** od severovýchodu z rázc. Za Vrátami v Iľanovskej doline

## Referencie

## Pozri aj
* Ďumbierske Tatry
* Demänovské vrchy
* Zoznam sediel v Nízkych Tatrách

## Externé odkazy
* Poloha na turistickej mape

Kategória:Sedlá Nízkych Tatier